Skool tree vir tree nader aan sonkragstelsel | Landbou
Skool tree vir tree nader aan sonkragstelsel
Leerders en ondersteuners van die Laerskool Calvinia het die grondpad tussen Calvinia en Ceres, die langste pad tussen twee dorpe, aangedurf tydens die Kilo's vir Calvies-wedloop.
Die doel was om geld in te samel sodat 'n sonkragstelsel by die skool geïnstalleer kan word. Altesaam 38 leerders van die skool het aan die wedloop deelgeneem. Die jonger leerders het aflosse van 2,5 km gehardloop, terwyl die ouer leerders aflosse van 5 km gehardloop het.
Ouers, oudskoliere en ander ondersteuners van die Laerskool Calvinia het ook deelgeneem. Die oudste deelnemer, Charl van der Merwe (75), het saam met sy kleinseun Charl, 'n graad 2-leerder, 'n aflos van 2,5 km voltooi.
Die jongste deelnemers, Emma Nel en Christina van der Merwe (albei 5), het onderskeidelik 2,5 km en 200 m afgelê. Inalene Nel, een van die organiseerders, sê deelnemers het die Donderdagmiddag by die skool weggespring.